FI Euroopan unionin virallinen lehti L 201/21

KOMISSION TÄYTÄNTÖÖNPANOASETUS (EU) 2017/1409,

annettu 1 päivänä elokuuta 2017,

täytäntöönpanoasetuksen (EU) N:o 75/2013 ja asetuksen (EY) N:o 951/2006 muuttamisesta siltä osin kuin on kyse sokerialan lisätuontitulleista sekä isoglukoosin ja tiettyjen siirappien sakkaroosipitoisuuden laskemisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 182 artiklan 4 kohdan,

sekä katsoo seuraavaa:

(1) Komission asetuksen (EY) N:o 951/2006 (2) 36 artiklassa säädetään tiettyihin sokerialan tuotteisiin sovellettavista lisätuontitulleista.

(2) Komission täytäntöönpanoasetuksessa (EU) N:o 75/2013 (3) säädettiin senhetkiset ennusteet ja markkinaolosuhteet huomioon ottaen lisätuontitullien soveltamatta jättämisestä useiden sokerituotteiden osalta kiintiöjärjestelmän loppuun eli 30 päivään syyskuuta 2017 asti.

(3) Asetuksen (EU) N:o 1308/2013 182 artiklan 2 kohdan mukaan lisätuontitulleja ei määrätä, jos tuonti ei todennäköisesti häiritse unionin markkinoita tai jos vaikutukset olisivat epäsuhteessa asetettuun tavoitteeseen. Sokerikiintiöiden poistamisen jälkeen sellaisten sokerituotteiden tuonti, joista kannetaan yhteisessä tullitariffissa määrätty tuontitulli, ei edelleenkään todennäköisesti häiritse unionin markkinoita. Näin ollen kyseiselle tuonnille ei pitäisi asettaa lisätulleja, jollei niitä koskeva markkinatilanne muutu merkittävästi.

(4) Sen vuoksi täytäntöönpanoasetuksessa (EU) N:o 75/2013 säädettyä lisätuontitullien soveltamatta jättämistä useiden sokerituotteiden osalta olisi jatkettava.

(5) Asetuksen (EY) N:o 951/2006 42 artiklan 2, 3 ja 4 kohdassa säädetyt isoglukoosin ja tiettyjen siirappien sakkaroosipitoisuuden laskentamenetelmät sisällytetään selkeämmässä ja päivitetyssä muodossa neuvoston asetuksen (ETY) N:o 2658/87 (4) liitteeseen I komission täytäntöönpanoasetuksella (EU) 2017/1344 (5)1 päivästä lokakuuta 2017. Näin ollen kyseiset säännökset olisi poistettava asetuksesta (EY) N:o 951/2006.

(6) Sen vuoksi täytäntöönpanoasetusta (EU) N:o 75/2013 ja asetusta (EY) N:o 951/2006 olisi muutettava.

(7) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan täytäntöönpanoasetuksen (EU) N:o 75/2013 1 artiklassa ilmaisu ”30 päivään syyskuuta 2017” ilmaisulla ”30 päivään syyskuuta 2022”.

2 artikla

Poistetaan asetuksen (EY) N:o 951/2006 42 artiklan 2, 3 ja 4 kohta.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä lokakuuta 2017.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2017. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission asetus (EY) N:o 951/2006, annettu 30 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta (EUVL L 178, 1.7.2006, s. 24).

(3) Komission täytäntöönpanoasetus (EU) N:o 75/2013, annettu 25 päivänä tammikuuta 2013, asetuksesta (EY) N:o 951/2006 poikkeamisesta edustavien hintojen ja lisätuontitullien tiettyihin sokerialan tuotteisiin soveltamisen osalta ja sokerialan tiettyjen tuotteiden edustavien hintojen ja lisätuontitullien vahvistamisesta markkinointivuodeksi 2012/2013 annetun täytäntöönpanoasetuksen (EU) N:o 892/2012 kumoamisesta (EUVL L 26, 26.1.2013, s. 19).

(4) Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

(5) Komission täytäntöönpanoasetus (EU) 2017/1344, annettu 18 päivänä heinäkuuta 2017, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 186, 19.7.2017, s. 3).